ಫಟಾಫಟ್‌ ಅಂತ ಮಾಡಿ ಕ್ಯಾಬೇಜ್‌ ಮೊಮೊಸ್‌

ಮೊಮೊಸ್‌ ಅಂದ್ರೆ ನಿಮ್ಗೆ ಇಷ್ಟನಾ? ಒಂದೇ ರೀತಿ ಮೊಮೊಸ್‌ ತಿಂದು ಬೇಜಾರಿದ್ರೆ, ಸ್ಪೆಷಲ್‌ ಆಗಿ ಕ್ಯಾಬೇಜ್‌ ಮೊಮೊಸ್‌ (Cabbage Momos) ಮಾಡೋದು ಹೇಗೆ ಅಂತಾ ನಾವಿಂದು ತಿಳಿಸಿಕೊಡ್ತೀವಿ. ಇದು ಆರೋಗ್ಯಕ್ಕೂ ಒಳ್ಳೆಯದ್ದು, ಜೊತೆ ಕ್ವಿಕ್‌ ಆಂಡ್‌ ಈಸಿಯಾಗಿ ಫಟಾಫಟ್‌ ಅಂತ ತಯಾರಿಸಿ ಮನೆಯವರೊಂದಿಗೆ ಸವಿಯಬಹುದು.

ಬೇಕಾಗುವ ಸಾಮಗ್ರಿಗಳು:
ತುರಿದ ಕ್ಯಾರೆಟ್ – 1 ಕಪ್
ತುರಿದ ಎಲೆಕೋಸು – 1 ಕಪ್
ಹಸಿಮೆಣಸಿನಕಾಯಿ (ಸಣ್ಣಗೆ ಹೆಚ್ಚಿದ) – 1
ಶುಂಠಿ-ಬೆಳ್ಳುಳ್ಳಿ ಪೇಸ್ಟ್ – 1 ಚಮಚ
ಸೋಯಾ ಸಾಸ್ – 1 ಚಮಚ
ಕರಿಮೆಣಸಿನ ಪುಡಿ
ಉಪ್ಪು – ರುಚಿಗೆ ತಕ್ಕಷ್ಟು

ಡಿಪ್‌ಗೆ ಬೇಕಾಗುವ ಸಾಮಗ್ರಿಗಳು:
ಟೊಮ್ಯಾಟೊ – 2
ಒಣ ಕೆಂಪು ಮೆಣಸಿನಕಾಯಿ – 2 ಬೆಳ್ಳುಳ್ಳಿ
ಎಸಳು – 3-4
ಉಪ್ಪು – ರುಚಿಗೆ ತಕ್ಕಷ್ಟು

ತಯಾರಿಸುವ ವಿಧಾನ:
ಎಲೆಕೋಸಿನಿಂದ ಒಂದೊಂದೇ ಎಲೆಗಳನ್ನು ಬೇರ್ಪಡಿಸಿಟುಕೊಳ್ಳಬೇಕು. ಕುದಿಯುವ ನೀರಿನಲ್ಲಿ 1-2 ನಿಮಿಷಗಳ ಕಾಲ ಆವಿಯಲ್ಲಿ ಬೇಯಿಸಬೇಕು. ನಂತರ ಬಾಣಲೆಯಲ್ಲಿ ಸ್ವಲ್ಪ ಎಣ್ಣೆ ಬಿಸಿ ಮಾಡಿ, ಶುಂಠಿ-ಬೆಳ್ಳುಳ್ಳಿ ಪೇಸ್ಟ್ ಹಾಕಿ ಹುರಿಯಬೇಕು. ನಂತರ ತುರಿದ ಕ್ಯಾರೆಟ್, ಎಲೆಕೋಸನ್ನು ಸೇರಿಸಿ 2-3 ನಿಮಿಷ ಹುರಿಯಬೇಕು. ಬಳಿಕ ಇದಕ್ಕೆ ಸೋಯಾ ಸಾಸ್, ಕರಿಮೆಣಸು ಮತ್ತು ಉಪ್ಪು ಸೇರಿಸಿ ಮಿಶ್ರ ಮಾಡಿ.

ಈಗ ಎಲೆಕೋಸಿನ ಎಲೆಗಳ ಮಧ್ಯದಲ್ಲಿ 1-2 ಚಮಚ ಈ ಸ್ಟಪ್ ಅನ್ನು ಇರಿಸಿ. ಅದನ್ನು ಮಡಚಿ ಮೊಮೊ ಆಕಾರ ನೀಡಿ. ಸಿದ್ಧಪಡಿಸಿದ ಮೊಮೊಗಳನ್ನು ಸ್ವೀಮರ್‌ನಲ್ಲಿ ಇರಿಸಿ ಮತ್ತು 10 ರಿಂದ 12 ನಿಮಿಷ ಆವಿಯಲ್ಲಿ ಬೇಯಿಸಬೇಕು.

ಡಿಪ್‌ ತಯಾರಿಸುವ ವಿಧಾನ:
ಟೊಮ್ಯಾಟೊ, ಕೆಂಪು ಒಣ ಮೆಣಸಿನಕಾಯಿ ಮತ್ತು ಬೆಳ್ಳುಳ್ಳಿಯನ್ನು ಹುರಿದು ಮಿಕ್ಸರ್‌ನಲ್ಲಿ ರುಬ್ಬಿಕೊಳ್ಳಬೇಕು. ಇದಕ್ಕೆ ಸ್ವಲ್ಪ ಎಣ್ಣೆ ಮತ್ತು ಉಪ್ಪು ಸೇರಿಸಿ ಮಿಕ್ಸ್‌ ಮಾಡಬೇಕು. ಈಗ ಕ್ಯಾಬೇಜ್‌ ಮೊಮೊಸ್‌ ಅನ್ನು ಡಿಪ್‌ನೊಂದಿಗೆ ಸವಿಯಲು ಸಿದ್ಧ.